polyglot-tagger/wikipedia-language-snippets-filtered huggingface dataset:
સોરોસ, સોરોસ ફંડ મૅનેજમેન્ટના સંસ્થાપક છે. 1970માં તેમણે જિમ રોજર્સ સાથે કવૉન્ટમ ફંડની સ્થાપના કરી, જેના થકી સોરોસ સંપત્તિ ઊભી થઈ. 1980માં રોજર્સે ફંડમાંથી નિવૃત્તિ લીધી. વિકટર નિડેરહોફર અને સ્ટાનલી ડ્રુકનમિલર તેમના બીજા ભાગીદારો હતા. 2007માં, કવૉન્ટમ ફંડે લગભગ 32% જેટલો નફો કર્યો, સોરોસ માટે $2.9 બિલિયનની ચોખ્ખી આવક ઊભી કરી.
બ્લેક વેનસ્ડે ના, સોરોસના ફંડે બિલિયન કરતાં વધુ મૂલ્યના પાઉન્ડ્સ સટર્લિંગ શોર્ટમાં વેચ્યા, અને એમ કરીને બૅન્ક ઓફ ઈંગ્લૅન્ડની અન્ય યુરોપિયન એકસચેન્જ રેટ મિકેનિઝમ અનુસરતા દેશોની તુલનામાં વ્યાજદર વધારવાની અથવા તેના ચલણને તરલ કરવાની આનાકાનીના કારણે નફો પેદા કર્યો હતો.
જયોર્જ સોરોસ અથવા સ્ચાવર્ટ્ઝ જયોર્જી તરીકે ઑગસ્ટ 12, 1930ના રોજ જન્મ થયો એક હંગેરિયન-અમેરિકન ચલણ સટોડિયા, શેર રોકાણકર્તા, વેપારી, પરોપકારી, અને રાજકીય કાર્યકર છે. 1992ની બ્લેક વેનસ્ડે યુકે મુદ્રા કટોકટી દરમ્યાન, તેમણે કથિતપણે બનાવેલા બિલિયન પછી તે "બૅન્ક ઓફ ઈંગ્લૅન્ડને પાયમાલ કરનાર માણસ" તરીકે ઓળખાવા લાગ્યા હતા.
સોરોસનો જન્મ હંગેરીના બુડાપેસ્ટમાં, એસ્પેરાંતિસ્ત લેખક તિવાડર સોરોસને ત્યાં થયો હતો. તિવાડર એ એક હંગેરિયન યહૂદી હતા, અને પ્રથમ વિશ્વયુદ્ધ દરમ્યાન અને તે પછી તેઓ યુદ્ધકેદી રહ્યા હતા, છેવટે તેઓ રશિયાથી ભાગી છૂટીને બુડાપેસ્ટમાં પોતાના પરિવાર સાથે ભેગા થઈ શકયા હતા.
સોરોસનું મે 2008નું પુસ્તક, ધ ન્યૂ પૅરાડિમ ફોર ફાયનાશિઅલ માર્કેટ્સ માં છેલ્લાં 25 વર્ષોથી બનતા જતા "વિરાટ પરપોટા "નું અને તે હવે ફૂટવાની તૈયારમાં છે- તેનું વર્ણન કરવામાં આવ્યું છે. તેમણે લખેલું આ એક શ્રેણીમાંનું ત્રીજું પુસ્તક છે જેમાં તેમણે સંકટની આગાહી કરી છે. તેઓ લખે છેઃ
પોતાના દીકરાને નાઝીઓ પકડીને ન લઈ જાય તે માટે સારોસના પિતાએ કૃષિ મંત્રાલયના એક કર્મચારીને પૈસા આપ્યા હતા, જેથી સોરોસ તેના ધર્મપુત્ર તરીકે 1944નો ઉનાળો તેની સાથે રહી શકે. જયારે અધિકારીઓ યહૂદીઓની મિલકતો જપ્ત કરતાં હતા ત્યારે પણ યુવાન સોરોસે પોતાની યહૂદી ઓળખ છુપાવવી પડી હતી.
યૂકે જર્નલ આર્કિટેક્ચરલ રિવ્યૂના ઇમર્જિંગ આર્કિટેક્ચર કોપિટેશન ૧૯૯૯માં તેઓ પ્રતીસ્પર્ધી રહયા હતા જેથી એમણે અને તેમના સહભાગી, સેમી રીણતાલાને વેનિસ દ્વિવાર્ષિક ૨૦૦૦માં આમંત્રણ મળ્યું. ન્યૂ યોર્ક ટાઇમ્સના પત્રકારની એ દ્વિવાર્ષિકમાં માર્કો કાસાગ્રાન્ડ અને રીણતાલાની પરિયોજના ૬૦ મિનિટમાં, સૌથી વધારે ગમી. આ પરિયોજનામાં કાસાગ્રાન્ડ અને રીણતાલાએ માઝૂ ફળ અને પવિત્ર મનાતા વૃક્ષના જંગલ ત્યજી દેવામાં આવેલી નાવમાં વાવ્યા હતા, અને તેને, એક કલાક સડવા દીધેલા વેનિસના લોકોના મળમુત્ર ઉપર મૂક્યું હતું. કાસાગ્રાન્ડના વાસ્તુકળા શાસ્ત્રના કામમાં વાસ્તુકળા શાસ્ત્રનુ સામ્રાજ્ય, શહેરી, પર્યાવરણ યોજના, પર્યાવરણ કલા, સર્કસ અને અન્ય કલાત્મક વિષયોનો સમાવેશ કર્યો છે.
ફિનિશ સેનામા સેવા કરીને, ૧૯૯૩માં કાસાગ્રાન્ડ બોસ્નિયન ક્રોવાટ સુરક્ષા દળના સ્વયંસેવક થયા હતા. ત્યારબાદ તેમણે, લ્યૂકા મોકોણેસીના ઉપનામથી એક પુસ્તક લખ્યું હતું - / ), જે બોસ્નિય નાગરિક યુદ્ધના અનુભવ ઉપર હતુ. આ લોકાનુમત આત્મકથાના મુખ્ય પાત્રના યુદ્ધ અપરાધના વર્ણન પરથી એમના ઉપર શંકા આવી કે તેઓ એક યુદ્ધ અપરાધી હોઈ શકે. પછી એમણે એમના બચાવમાં એમ કહ્યું કે આ પુસ્તક માત્ર એક કલ્પના છે.
ત્રીજી પેઢી શહેરનો એમનો સિદ્ધાંત એક માનવ પ્રાકૃતિક અને યોજનાના રૂપમાં વાસ્તુકારો દ્વારા વિનાશ યંત્રના રોપમાં પછીનું ઔધ્યોગીક શહેરી હાલત વિચાર ખાલી વ્યાખ્યા સાજામાં ની પ્રકૃતી એક મોટુ સંચારણ છે.
એમની ત્રીજી પેઢી શેહેરીકરણ ના સિદ્ધાંતો દર્શાવે છે કે ઔધ્યોગીક શહેરી પરિસ્થિતિની યંત્ર ગણીને માનવ સ્વભાવ અને વાસ્તુકાર એ પાયમાલ કરી નાખ્યું છે.
કાસાગ્રાન્ડની ટ્રેઝર હિલ પરિયોજના, જેમા તેમણે, શહેરી ખેડુતોની જ્ર કાનૂની વસાહતને એક શેહેરી પર્યાવરણની પ્રયોગાત્મક પ્રયોગશાળામાં બદલી નાખ્યું હતું, આના આધારિત કાસાગ્રાન્ડ, તાઇવાનનાં ટાંકાંગ વિશ્વવિધ્યાલયના પારિસ્થિતિક શહેરી નિયોજનના અધ્યાપક તરીકે નામાંકિત કરવામાં આવ્યાં હતાં. પણ, આની તપાસમાં લોકો ના મિશ્રપ્રતિસાદ હતા.
અર્ધજાગૃત વાસ્તુકળા, અચળ વાસ્તવિકતા અને આધુનિક મનુષ્ય અને પ્રકૃતી વચ્ચેના સંબંધની શોધમાં હતા. તેમના મતાનુસાર મનુષ્ય અર્થશાસ્ત્ર અને કાલ્પનિક મનોરંજન અથવા માહિતીના તણાવથી ઘેરાવો ના જોઇએ. જે સત્ય છે તેજ મૂલ્યવાન છે.
માર્કો કાસાગ્રાન્ડ, , એક ફિનિશ વાસ્તુકાર, લેખક અને વાસ્તુકળાના અધ્યાપક છે. એમણે હેલસિંકી પ્રૌધ્યોગીક વિજ્ઞાન વિશ્વવિધ્યાલયના વાસ્તુકળા વિભાગમાંથી સ્નાતક શિક્ષણ, ૨૦૦૧માં મેળવ્યું છે.
કાસાગ્રાંડનો જન્મ ટર્ક્ચ, ફીનલેંડમાં, એક ધનવાન ફિનિશ-ઈટાલિયન કેથલિક પરિવારમાં થયો હતો. હેલસિંકીમાં વાસ્તુકળા ભણવાનુ શરૂ કરતા પહેલા એ ફિનિશ લેપલેન્ડના યલિટોરનીઓમા મોટા થયા હતા.
બ્રાંડ બજારમાં રજુ કર્યા બાદ લક્સ સાબુને વ્યાપક રૂપે પાકિસ્તાન દેશમાં વિજ્ઞાપિત કરવામાં આવ્યો હતો. રીમા ખાન, મીરા, આમીના હક, બાબરા શરીફ઼ સહિત પાકિસ્તાની મૉડેલો અને અન્ય વિભિન્ન મુખ્ય મૉડેલો તથા અભિનેત્રીઓ સમય-સમય પર "લક્સ મૉડલ" તરીકે રહી ચુકી છે. પાકિસ્તાનના આધુનિક ફેશનપરસ્ત વર્ગનું પ્રતિનિધિત્વ કરતો લક્સ સાબુ પાકિસ્તાનની પ્રમુખ બ્રાંડ છે. આ બાબત સફળ બનવાની શરૂઆત થઈ ટીવી શો લક્સ સ્ટાઇલ કી દુનિયાની સાથે, અત્યારે દર સાલ દેશના પ્રમુખ મૉડલ તથા અભિનેતા વાર્ષિક લક્સ સ્ટાઇલ એવોર્ડ્સમાં ભાગ લેતા હોય છે. અલી જફર મશહૂર પાકિસ્તાની ગાયક લક્સ સાબુ માટેના પહેલા પુરુષ મૉડેલ બન્યા છે.
પરત જેવા સાબુથી તેના નિર્માતાઓને સજ્જીદાર પાણી માંથી કેટલીક છૂટ મળી કારણ કે અન્ય સાબુની જેમ એને પરંપરાગત કેકના આકારની ગોટી બનાવવાની જરૂર પડતી ન હતી. આનું પરિણામ એવું મળ્યું કે આસાનીથી ઘુલાઇ કરવા માટે એક મૃદુ સાબુ અને ઘરમાં જ કપડાં ધોવાને માટે ઉપયોગી સાબુના રૂપમાં લક્સ સાબુને વિજ્ઞાપિત કરવામાં આવ્યો. વર્તમાન સમયમાં લક્સ યૂનીલીવર કંપનીનું એક ઉત્પાદન છે. "પ્રકાશ" શબ્દના લેટિન પર્યાય પરથી "લક્સ" નામ પસંદ કરવામાં આવ્યું કારણ કે આ નામ "વિલાસિતા"નું પણ દ્યોતક હતું.
ત્યાર બાદ આ સાબુનું ઉત્પાદન અમેરિકા ખાતે ઇ. સ. ૧૯૧૬ના વર્ષમાં શરૂ કરવામાં આવ્યું હતું અને વિશેષ રૂપથી 'નાજ઼ુક કપડાં'ને ધ્યાનમાં રાખીને કપડાં ધોવા માટેના સાબુના રૂપમાં ઉત્પાદન કરી બજારમાં લાવવામાં આવ્યો હતો. લીવર બ્રધર્સ દ્વારા કઠોર સજ્જીદાર પાણી ના કારણે પીળાં પડી જવાના ડર વગર પોતાનાં સાટિન અને રેશમી કપડાને ઘરે જ જાતે ધોવાને માટે મહિલાઓને પ્રોત્સાહિત કરવામાં આવી.
ઇ. સ. ૧૯૩૦થી શરુ થતા દાયકા પછીના સમયમાં, ઘણી પ્રસિદ્ધ હૉલીવુડ અભિનેત્રીઓએ મહિલાઓ માટે સૌંદર્યવર્ધક સાબુના રૂપમાં આ સાબુનું વિજ્ઞાપન કર્યું હતુ. વિજ્ઞાપનોમાં ડોરોથી લૈમૉર, જોન ક્રૉફ઼ર્ડ, લૉરેટ લિઝ, જૂડી ગારલેન્ડ, શૈરિલ લૈડ, જેનિફ઼ર લોપેઝ, એલિઝાબેથ ટેલર, ડેમી મૂર, સારા જેસિકા પાર્કર, કૈથરીન જિટા-જોન્સ, રેચલ વાઇઝ, ઐન હૈથવે અને અન્ય અદાકારોની સાથે મર્લિન મોનરોને પેશ કરવામાં આવી હતી.
લક્સ બનાવવાની ભારત દેશમાં સૌથી પહેલાં શરૂઆત ઈ. સ. ૧૯૦૯ના વર્ષમાં સનલાઇટ સાબુના પરતદાર સાબુના રૂપમાં કરવામાં આવી હતી.
યુનાઈટેડ સ્ટેટ્સે ઑગસ્ટના ત્રીજા અઠવાડિયામાં વધુ અણુ બૉમ્બ વપરાશ માટે તૈયાર રાખ્યા હોવાનું ધારવામાં આવે છે, બીજા ત્રણ સપ્ટેમ્બરમાં અને તે પછી વળી બીજા ત્રણ ઑકટોબરમાં.
જુલાઈ 26ના, ટ્રુમૅન અને અન્ય સંગઠિત આગેવાનોએ જાપાન માટે શરણાગતિની શરતોની રૂપરેખા આપતું પોટ્સડેમ ઘોષણાપત્ર બહાર પાડ્યું. તેને આખરી ચેતવણી તરીકે રજૂ કરવામાં આવ્યું હતું અને તેમાં લખ્યું હતું કે જો જાપાન શરણાગતિ નહીં સ્વીકારે તો, મિત્ર રાષ્ટ્રો જાપાન પર હુમલો કરશે, અને તેનું પરિણામ "જાપાનનાં લશ્કરી દળોના અનિવાર્ય અને સંપૂર્ણ વિનાશમાં આવશે અને તેથી જાપાની ભૂમિ અનિવાર્યપણે સદંતર ઉજ્જડ બનશે". આ સરકારી પત્રમાં અણુબૉમ્બનો ઉલ્લેખ કરવામાં આવ્યો નહોતો. જુલાઈ 28ના, જાપાની સમાચારપત્રોમાં જાપાન સરકારે આ ઘોષણાપત્ર નકારી દીધાના અહેવાલો છપાયા. એ દિવસે બપોરે, વડાપ્રધાન કાન્તારો સુઝુકીએ એક પ્રેસ કૉન્ફરન્સમાં જાહેર કર્યું કે પોટ્સડેમ ઘોષણાપત્ર, કારિઓ ઘોષણાપત્રની પુનરુકિત સિવાય કશું જ નથી અને સરકારે તેની ઉપેક્ષા કરવાનું ધારે છે .
બંધનવિહીન જાપાની શાંતિ સૂચનાઓ અંગે સોવિયેતના પ્રત્યુત્તરની રાહ જોતા સમ્રાટ હિરોહિતોએ, સરકારનો આ નિર્ણય બદલવા માટે કોઈ પગલું ન ઉઠાવ્યું. જુલાઈ 31ના, તેમણે પોતાના સલાહકાર કોઈચી કિડોને સ્પષ્ટ કર્યું કે જાપાન સામ્રાજયનાં રાજચિહ્નોનું કોઈ પણ ભોગે રક્ષણ થવું જોઈએ.
અડધા કલાક પછી જયારે તેઓ કોકુરા પહોંચ્યા ત્યારે, વાદળાંઓએ નીચેના 70% શહેરને અસ્પષ્ટ બનાવી દીધું હતું, જેના કારણે આદેશ મુજબ દશ્ય હુમલાઓ કરવા શકય નહોતા. શહેર પર ત્રણ ચક્કર માર્યા બાદ, અને ઈંધણ ઓછું થતું જતું હોવાથી- ઈંધણની સંચિત ટાંકી ટેક-ઓફ પહેલાં જ ખામીયુકત બની હતી, એટલે મુખ્ય ટાંકીમાં ઈંધણ મોકલી શકાય તેમ ન નહોતું - તેમણે તેમના ગૌણ નિશાન, નાગાસાકી તરફ પ્રયાણ કર્યું. રસ્તામાં ઈંધણ વપરાશની ગણતરીઓએ દર્શાવ્યું કે બૉકસ્કાર પાસે આઈવો જિમા સુધી પહોંચવા પૂરતું ઈંધણ નહોતું અને તેને ઓકિનાવા તરફ ફરવા ફરજ પડી. શરૂઆતમાં તેમણે એમ નક્કી કર્યું હતું કે જો તેઓ પહોંચે ત્યારે નાગાસાકી પણ ધૂધળું હોય, તો ક્રૂ બૉમ્બ ઓકિનાવા લઈ જશે અને જરૂર પડ્યે તેને મહાસાગરમાં વિસર્જિત કરી દેશે, જો નિશાન અસ્પષ્ટ હોય તો શસ્ત્રનિષ્ણાત નૌકા કમાન્ડર ફ્રેડેરિક ઍશવોર્થે રડારનો ઉપયોગ કરવાનું નક્કી કર્યું હતું.
જાપાનના સમય પ્રમાણે, લગભગ 07:50 વાગ્યે, નાગાસાકીમાં હવાઈ હુમલા માટેની ચેતવણી સંભળાઈ, પણ 08:30 વાગ્યે "બધું બરાબર છે"નો સંકેત આપવામાં આવ્યો. જયારે 10:53 વાગ્યે માત્ર બે -29 યુદ્ધવિમાનો આકાશમાં દેખાયા, ત્યારે જાપાનીઓએ માન્યું કે આ વિમાનો માત્ર લશ્કરી તપાસ કરી રહ્યા હશે અને તેથી કોઈ બીજી ચેતવણી આપવામાં આવી નહીં.
જાપાની સરકારે હજી પણ પોટ્સડૅમ ઘોષણાપત્રને કોઈ પ્રતિક્રિયા આપી નથી. શરણાગતિ માટે, સમ્રાટ હિરોહિતો, સરકાર અને યુદ્ધ સમિતિએ ચાર શરતો પર વિચાર કરી રહી હતીઃ કોકુટાઈ નું સંરક્ષણ, શાહી મુખ્યમથક દ્વારા નિઃશસ્ત્રીકરણ અને લશ્કરી વિસર્જન, જાપાની ગૃહ દ્વીપો, કોરિયા, અથવા ફોરમોસા પર કોઈ પ્રકારનો કબજો નહીં, અને યુદ્ધ અપરાધીઓને સજા આપવા અંગેની સંપૂર્ણ સોંપણી જાપાન સરકારને કરવી. એપ્રિલ 5ના, સોવિયેત વિદેશ મંત્રી વ્યેચેસ્લાવ મોલોતોવે સોવિયેત-જાપાની તટસ્થતા સમજૂતી અંગે સોવિયેત યુનિયનના એકતરફી ભંગ વિશે ટોકયોને જાણ કરી હતી. ટોકયો સમય મુજબ, ઑગસ્ટ 9ના મધ્યરાત્રિ પછી બે મિનિટે, સોવિયત પાયદળે, લશ્કર અને હવાઈ દળોએ મંચુરિયન સ્ટ્રેટેજિક ઓફેન્સિવ ઑપરેશન આરંભી દીધું હતું. ચાર કલાક પછી, ટોકયોને માહિતી મળી કે સોવિયેત યુનિયને જાપાન સામે યુદ્ધ ઘોષિત કરી દીધું છે. શાંતિ માટેના પ્રયાસો કરનાર કોઈને પણ અટકાવી શકાય તે માટે, જાપાની લશ્કરના વરિષ્ઠ આગેવાનોએ, યુદ્ધ મંત્રી કોરેચિકા અનામીના ટેકાથી, રાષ્ટ્રમાં લશ્કરી કાયદો લાદવાની તૈયારીઓ આરંભી દીધી.
સ્ટાફનો અધિકારી વિમાનમથક પર ગયો અને નૈર્ઋત્ય દિશા માટે ઉપડ્યો. હવાઈ માર્ગે લગભગ ત્રણેક કલાકની સફર બાદ, હજી હિરોશિમાથી લગભગ 100 માઈલ જેટલા દૂર હોવા છતાં, તેને અને તેના પાયલટને બૉમ્બથી ઊભું થયેલું ધુમાડાનું વિશાળ વાદળ દેખાયું. બપોરના ભર પ્રકાશમાં, હિરોશિમાના અવશેષો હજી બળી રહ્યા હતા. અવિશ્વાસથી શહેર આખા પર ચક્કર માર્યા પછી તેમનું વિમાન થોડાક જ સમયમાં શહેરમાં પહોંચ્યું. જમીનનો એક વિશાળ હિસ્સો હજી સળગી રહ્યો હતો અને તેના પર ધુમાડાનું વજનદાર વાદળું - માત્ર એટલું જ બચ્યું હતું. તેમણે શહેરના દક્ષિણ ભાગે ઊતરાણ કર્યું હતું, અને સ્ટાફ અધિકારીએ, ટોકયો પર અહેવાલ મોકલ્યા બાદ, તરત જ રાહત પગલાંઓનું આયોજન શરૂ કરી દીધું હતું. ઑગસ્ટ 8, 1945 સુધીમાં, યુ.એસ.ના વર્તમાનપત્રોએ ટોકયોના રેડિયો પ્રસારણોમાં આપવામાં આવતા હિરોશિમામાં વેરાયેલા વિનાશના ચિત્રણના અહેવાલો છાપવા માંડ્યા. "માણસ અને પ્રાણી, તમામ જીવંત જીવો પ્રત્યક્ષ રીતે, મૃત્યુ સુધી ઝળી ગયા હતા," જાપાનના રેડિયો ઉદ્ઘોષકે એક સમાચાર આપતી વખતે કહ્યું હતું, જે મિત્ર રાષ્ટ્રો મેળવી શકયા હતા.
01 મિનિટે, છેલ્લી ક્ષણે નાગાસાકી પરનાં વાદળાં સહેજ હટ્યાં, અને બૉકસ્કારના બૉમ્બાર્ડિયર, કૅપ્ટન કેર્મિત બીહાનને આદેશ પ્રમાણે નિશાન બરાબર સ્પષ્ટ દેખાયું. ગર્ભમાં ~6.4 કિ.ગ્રા. નું પ્લુટોનિયમ-239 ધરાવતા "ફૅટ મૅન" શસ્ત્રને, શહેરની ઔદ્યોગિક ખીણ પર ઝીંકવામાં આવ્યું. 43 સેકન્ડ પછી, તે જમીનથી 469 મીટર ઊંચાઈએ વિસ્ફોટ પામ્યો, વિસ્ફોટ દક્ષિણમાં મિત્સુબિશી સ્ટીલ અને આર્મ્સ વકર્સ તથા ઉત્તરમાં મિત્સુબિશી-યુરાકામી ઓર્ડિનાન્સ વકર્સ ની બરાબર અધવચ્ચે થયો હતો. યોજના મુજબના હાયપોસેન્ટર કરતાં આ વિસ્ફોટ લગભગ 3 કિ.મી. જેટલો વાયવ્ય દિશામાં થયો હતો; વિસ્ફોટ યુરાકામી ખીણ પૂરતો મર્યાદિત રહ્યો અને શહેરનો મુખ્ય ભાગ વચ્ચે આવતી ટેકરીઓને કારણે સંરક્ષિત રહ્યો હતો. પરિણામી વિસ્ફોટથી જેટલો ધડાકો થયો. 'આ વિસ્ફોટથી અંદાજિત 3,900 ડિગ્રી સેલ્સિયસ જેટલી ગરમી પેદા થઈ અને 1005 કિ.મી./કલાક જેટલા અંદાજિત પવન પેદા થયો.
નાગાસાકી પર અણુ શસ્ત્રનો વિસ્ફોટ કરવામાં આવ્યો તે પૂર્વે, તેની પર કયારેય વિશાળ પાયે બૉમ્બમારો થયો નહોતો. અલબત્ત, ઑગસ્ટ 1, 1945ના શહેર પર સારા એવા આણ્વિકેતર ઊંચી કક્ષાના વિસ્ફોટક બૉમ્બ નાખવામાં આવ્યા હતા. તેમાંના કેટલાક શહેરના નૈર્ઋત્ય ભાગમાં ગોદી અને ડક્કા પર પડ્યા, બીજા થોડાક મિત્સુબિશી સ્ટીલ એન્ડ આર્મ્સ વર્ક્સ પર અને છ બૉમ્બ નાગાસાકી મેડિકલ સ્કૂલ અને હૉસ્પિટલ પર પડ્યા, જેમાંના ત્રણ તો સીધા બિલ્ડીંગો પર જ પડ્યા. આ બૉમ્બમારાથી થયેલું નુકસાન પ્રમાણમાં ઓછું હતું, છતાં તેના કારણે નાગાસાકીમાં ખાસ્સો એવો ખળભળાટ ઊભો થયો અને ઘણા લોકોને, મુખ્યત્વે શાળાનાં બાળકોને સલામતી માટે ગ્રામ્ય વિસ્તારોમાં ખસેડવામાં આવ્યાં, આમ, અણુ હુમલા વખતે શહેરની વસતિ પ્રમાણમાં ઓછી હતી. નાગાસાકીની ઉત્તરે, યુદ્ધકેદીઓ ધરાવતો બ્રિટિશ કોમનવેલ્થ કૅમ્પ આવેલો હતો. આ કેદીઓમાંથી કેટલાક કોલસાની ખાણોમાં કામ કરતાં હતા, તેઓ જયારે ઉપર આવ્યા ત્યારે જ તેમને બૉમ્બમારા વિશે ખબર પડી હતી.
ઑગસ્ટ 6ના પહેલા અણુ બૉમ્બમારાના મિશનનું મુખ્ય નિશાન હિરોશિમા હતું, અને કોકુરા અને નાગાસાકીને વૈકલ્પિક નિશાન તરીકે રાખવામાં આવ્યા હતાં. વાદળાંના કારણે પહેલાં નિશાન અસ્પષ્ટ બન્યું હોવાથી ઑગસ્ટ 6ની તારીખ પસંદ કરવામાં આવી હતી. જાપાનથી આશરે છ કલાકના ઉડાન સમય જેટલા દૂરથી, પશ્ચિમ પેસિફિકમાં ટિનિયન પર આવેલા નોર્થ ફિલ્ડ ઍરબૅઝ પરથી, 393 બૉમ્બાર્ડમેન્ટ સ્કવોર્ડન -29 ઈનોલા ગે , પાયલટ અને કપ્તાન તરીકે 509મા કમ્પોસાઈટ ગ્રૂપના કમાન્ડર કર્નલ પૉલ ટિબ્બેટ્સની આગેવાનીમાં ઊડ્યું. ઈનોલા ગે સાથે બીજા બે 29 હતાં. એક હતું કપ્તાન તરીકે મેજર ચાર્લ્સ ડબ્લ્યુ. સ્વીનીની આગેવાનીમાં ધ ગ્રેટ આર્ટીસ્ટે , જેમાં સાધનસામગ્રી હતી; અને તેના પછી કૅપ્ટન જયોર્જ મારકવાર્ડટની આગેવાનીમાં બીજું નામવિહોણું ઍરક્રાફટ , જેને પાછળથી નેસેસરી ઈવિલ નામ આપવામાં આવ્યું હતું.
શહેરની મધ્યમાં કેટલીક પ્રબલિત કૉંક્રીટની ઈમારતો અને કેટલાંક હળવાં માળખાંઓ હતાં. મધ્યવિસ્તારની બહાર, જાપાની વસાહતોની વચ્ચે ઊભી કરવામાં આવેલી નાની નાની કાષ્ઠશાળાઓ વિસ્તારને ગીચ બનાવતી હતી. શહેરના છેવાડાની નજીક થોડાંક મોટાં ઔદ્યોગિક એકમો આવેલાં હતાં. ઘરો લાકડાંના બનેલાં અને નળિયાવાળાં છાપરાં ધરાવતાં હતાં, અને ઘણી ઔદ્યોગિક ઈમારતો પણ આ રીતે લાકડાના માળખાની આસપાસ બનાવેલી હતી. એકંદરે આખું શહેર, આગ માટે ભારે સંવેદનશીલ ગણાય એવું હતું. યુદ્ધ પહેલાંના સમયમાં હિરોશિમાની વસતિ 381,000 જેટલી ટોચે પહોંચી હતી, પણ યુદ્ધ વખતે જાપાની સરકારના શહેર ખાલી કરવાના પદ્ધતિસરના આદેશના કારણે અણુબૉમ્બમારા પહેલાં તેની વસતિમાં એકધારો ઘટાડો થયો હતો. હુમલો કરવામાં આવ્યો તે વખતે તેની વસતિ આશરે 340,000–350,000 જેટલી હતી. અધિકૃત દસ્તાવેજો બળી ગયા હોવાથી, વસતિના ચોક્કસ આંકડા બાબતે અચોક્કસતા પ્રવર્તે છે.
નાગાસાકી શહેર દક્ષિણ જાપાનના સૌથી વિશાળ દરિયાઈ બંદરોમાંનું એક હતું અને તોપો, વહાણો, લશ્કરી સરંજામ, અને અન્ય યુદ્ધ સામગ્રીઓના ઉત્પાદન જેવી પોતાની વ્યાપક ઔદ્યોગિક પ્રવૃત્તિઓના કારણે યુદ્ધકાળમાં તે અત્યંત અગત્યનું હતું. હિરોશિમાના અનેક આધુનિક પાસાંઓથી વિપરીત, નાગાસાકીનાં લગભગ તમામ બિલ્ડીંગો જુનવાણી પ્રકારનું જાપાની બાંધકામ ધરાવતાં હતાં, જે લાકડા અથવા લાકડાની દીવાલોવાળી ફ્રેમ અને નળિયાંથી બનેલાં હતાં. અનેક નાનાં ઔદ્યોગિક એકમો અને વેપારીગૃહો પણ લાકડાંની ઈમારતોમાં સ્થિત હતાં અથવા જે વિસ્ફોટોને સહી ન શકે તેવી સામગ્રીનાં બનેલાં હતાં. નાગાસાકીને અનેક વર્ષો સુધી કોઈ પણ પ્રકારના નિશ્ચિત ક્ષેત્ર આધારિત શહેરી આયોજન સિવાય વિકસવા દેવામાં આવ્યું હતું; ફેકટરી બિલ્ડીંગોની અડોઅડ આવાસો આવેલા હતા અને સમગ્ર ખીણમાં તે એકબીજાની જેટલાં નજીક હોઈ શકે તેટલાં હતાં.
થોડીક મિનિટો પછી, 11:00 વાગ્યે, કૅપ્ટન ફ્રેડેરિક સી. બૉક દ્વારા સંચાલિત સહાયક -29, ધ ગ્રેટ આર્ટીસ્ટે , ત્રણ પેરાશૂટ સાથે બંધાયેલાં ઉપકરણો વિમાનમાંથી પડતા મૂકયા. આ ઉપકરણોમાં ટોકયો યુનિવર્સિટી ખાતેના આણ્વિક ભૌતિકશાસ્ત્રી, પ્રોફેસર યોકિચી સાગાનને સંબોધીને લખાયેલો એક હસ્તાક્ષરવિહીન પત્ર પણ હતો, તેઓ સાથે કૅલિફોર્નિયા યુનિવર્સિટી, બેર્કિલીમાં આ અણુબૉમ્બના નિર્માણ માટે જવાબદાર એવા ત્રણ વિજ્ઞાનીઓ સાથે ભણ્યા હતા, પત્રમાં તેમને જનતાને આ સમૂહસંહારનાં શસ્ત્રો કેટલાં જોખમી છે તે જણાવવા માટે અરજ કરવામાં આવી હતી. લશ્કરી અધિકારીઓને આ સંદેશાઓ મળી આવ્યા હતા પણ એક મહિના સુઘી તેને સાગાનને આપવામાં આવ્યા ન હતા. 1949માં આ પત્ર લખનારામાંથી એક, લુઈસ અલ્વારેઝ, સાગાનને મળ્યા હતા અને ત્યારે તેમણે એ પત્રમાં સહી કરી હતી.
વિનાશ ક્ષેત્રનો કુલ વ્યાસ આશરે એક માઈલ જેટલો હતો, તેના પછી શહેરના ઉત્તર ભાગમાં બે માઈલ સુધી, બૉમ્બના દક્ષિણ સુધી આગ ફેલાઈ હતી. બૉમ્બમારા વખતે, જૉ કિયૂમિયા નામનો એક અમેરિકન યુદ્ધકેદી નાગાસાકીમાં હતો પણ તે બચી ગયો હતો, તેના કેદખાનાની કૉંક્રીટની દીવાલોએ તેને બૉમ્બની અસરથી રક્ષણ આપ્યું હોવાનું કહેવાય છે. હિરોશિમામાંથી જીવિત બચેલા અસંખ્ય લોકોએ નાગાસાકી પ્રયાણ કર્યું હતું, અને ત્યાં તેમણે ફરીથી બૉમ્બનો ભોગ બનવું પડ્યું હતું. પર્લ હાર્બરમાં જેનો ઉપયોગ કરવામાં આવ્યો હતો, તે ટાઈપ 91ના ટોર્પેડો બનાવનારું કારખાનું, મિત્સુબિશી-યુરાકામી ઓર્ડનાન્સ વકર્સને પાછળથી વિસ્ફોટમાં ધ્વસ્ત કરવામાં આવ્યું હતું. કોકુરામાં નાગાસાકીનું શાંતિ સ્મારક અને ઘંટ બનાવવામાં આવ્યા છે.
નાગાસાકી પર થયેલા વિસ્ફોટના છ દિવસ પછી, ઑગસ્ટ 15ના, જાપાને મિત્ર રાષ્ટ્રો સામે નમતું જોખીને પોતાની શરણાગત થવાની જાહેરાત કરી, અને સપ્ટેમ્બર 2ના શરણાગતિના સ્વીકૃતિપત્ર પર હસ્તાક્ષર કરીને, પૅસિફિક યુદ્ધ અને તેથી કરીને બીજા વિશ્વયુદ્ધ પર અધિકૃત રીતે પૂર્ણવિરામ મૂકયું. મે 7ના જર્મનીએ તેના શરણાગતિના સ્વીકૃતિપત્ર પર હસ્તાક્ષર કર્યા અને એ રીતે યુરોપમાં યુદ્ધ પર પૂર્ણવિરામ મુકાયું. કંઈક અંશે વિસ્ફોટોના કારણે, યુદ્ધ-પછી જાપાને અણુશસ્ત્ર-સરંજામને પ્રતિબંધિત કરતાં ત્રણ બિન-આણ્વિક સિદ્ધાન્તો અપનાવ્યા. જાપાનની શરણાગતિ પાછળ અણુબૉમ્બમારાની ભૂમિકા અને તે માટે યુ.એસ.નું નૈતિક સ્પષ્ટીકરણ, તેમ જ તેમનું વ્યૂહાત્મક મહત્ત્વ જેવી બાબતો હજી પણ વિવાદિત છે.
મે 10–11, 1945ના, લોસ અલામોસ ખાતે જે. રોબર્ટ ઓપેનહેઈમરની આગેવાનીમાં ટાર્ગેટ કમિટીએ કયોટો, હિરોશિમા, યોકોહામા, અને કોકુરા ખાતેના શસ્ત્રાગારની સંભવિત લક્ષ્યો તરીકે ભલામણ કરી. લક્ષ્યની પસંદગી નીચેના માપદંડો પર આધારિત હતીઃ
નિશાનનું સ્થળ, ઑગસ્ટ 1945 સુધી હુમલાની નહિવત્ સંભાવના ધરાવતું સ્થળ હોવું જોઈએ. "કોઈ પણ નાનું અને ચોક્કસ લશ્કરી લક્ષ્ય, ઘણા વિશાળ વિસ્તારમાં વિસ્ફોટથી નુકસાન પહોંચાડવાનું હોવું જોઈએ જેથી બૉમ્બ ખોટા સ્થાને નંખાવાથી એ શસ્ત્ર નષ્ટ થવાનું અનુચિત જોખમ ટાળી શકાય."
બીજા બૉમ્બમારા માટેનો સમય નિશ્ચિત કરવાની જવાબદારી, ટિનિયન પરના 509મા સંયુકત જૂથના કમાન્ડર તરીકે કર્નલ ટિબ્બેટને સોંપવામાં આવી હતી. પહેલાં કોકુરા પર હુમલો કરવા ઑગસ્ટ 11ની તારીખ નિશ્ચિત કરવામાં આવી હતી, પણ ઑગસ્ટ 10થી શરૂ થનારા ખરાબ હવામાનની પાંચ દિવસની આગાહીના કારણે, હુમલાની તારીખ બે દિવસ વહેલી ખસેડવામાં આવી. ત્રણ બૉમ્બને સંયોજન-પૂર્વે, બહારની બાજુએ -31, -32, અને -33 લેબલ લગાડીને ટિનિયન પર મોકલવામાં આવ્યા હતા. ઑગસ્ટ 8ના, મેજર ચાર્લ્સ સ્વીનીએ બોકસ્કાર નામના ઍરપ્લેનનો બૉમ્બ નાખવા માટે ઉપયોગ કરીને રિહર્સલ કર્યું હતું. સંગઠિત -33 પરીક્ષણમાં વપરાઈ ગયો હતો અને -31ને ઑગસ્ટ 9ના મિશન માટે રાખવામાં આવ્યો હતો.
હિરોશિમા પર બૉમ્બમારો થયો તે વખતે, તે કંઈક અંશે ઔદ્યોગિક અને લશ્કરી મહત્ત્વ ધરાવતું શહેર હતું. તેની નજીક અનેક લશ્કરી છાવણીઓ હતી, જેમાં પાંચમા વિભાગનું વડુમથક અને સમગ્ર દક્ષિણ જાપાનના રક્ષણ માટેના આદેશો આપતા ફિલ્ડ માર્શલ શુનરોકુ હાતાનું દ્વિતીય જનરલ લશ્કરી વડુમથક પણ આવેલું હતું. જાપાની લશ્કર માટે હિરોશિમા ગૌણ પુરવઠો પૂરો પાડનાર અને સવલતોની ગોઠવણી કરનાર થાણું હતું. આ શહેર સંચાર કેન્દ્ર, સંગ્રહમથક અને પાયદળો માટેનો એકત્રિત થવાનો વિસ્તાર હતું. તે અમેરિકન બૉમ્બમારામાંથી જાણીજોઈને બાકાત રાખવામાં આવેલાં કેટલાંક જાપાની શહેરોમાંનું એક હતું, જેથી ત્યાં અણુબૉમ્બથી ફેલાતા નુકસાનને સ્પષ્ટપણે માપી શકાય.
ત્રાંસો પવન હોવાના કારણે, તે લક્ષિત સ્થાન, એઈઓઈ બ્રિજ લગભગ અંતરેથી ચૂકી ગયો અને સીધો જ શિમા સર્જિકલ કિલનિક પર ફાટ્યો. તેનાથી લગભગ જેટલો સ્ફોટ થયો. (-235 શસ્ત્રને અત્યંત બિનકાર્યક્ષમ માનવામાં આવે છે, કારણ કે તેની માત્ર 1.38% જેટલી સામગ્રી જ દ્વિભાજિત થાય છે.) કુલ વિનાશનો વ્યાસ લગભગ એકાદ માઈલ જેટલો હતો, જેના પરિણામે જેટલા વિસ્તારમાં આગ લાગી હતી. અમેરિકા અનુમાન પ્રમાણે શહેરનો જેટલો ભાગ ધ્વસ્ત થઈ ગયો હતો. જાપાની અધિકારીઓએ નુકસાનની માત્રા નિશ્ચિત કરતાં જણાવ્યું હતું કે હિરોશિમાનાં 69% બિલ્ડીંગો ધરાશાયી થયાં હતાં અને બાકીના 6–7%ને નુકસાન પહોંચ્યું હતું.
હિરોશિમાના 70,000–80,000 લોકો, અથવા લગભગ 30% વસતિ, તત્કાળ મરણ પામ્યાં હતાં, અને બીજા 70,000 લોકો ઘાયલ થયા હતા. હિરોશિમામાં હાજર એવા 90%થી વધુ ડૉકટરો અને 93%થી વધુ નર્સો કાં તો માર્યાં ગયાં હતાં કે ઘાયલ થયાં હતાં - તેમાંના મોટા ભાગના શહેરના મુખ્ય વિસ્તારમાં હતા, જયાં સૌથી વધુ નુકસાન પહોંચ્યું હતું. યુનાઈટેડ સ્ટેટ્સે સામાન્ય નાગરિકોને જાપાનનાં 35 શહેરો પર, જેમાં હિરોશિમા અને નાગાસાકી સામેલ હતાં, હવાઈ હુમલાની ચેતવણી આપતાં ફરફરિયાં વેર્યાં હોવા છતાં, હિરોશિમાના રહેવાસીઓને અણુબૉમ્બની કોઈ સૂચના આપવામાં આવી નહોતી.
બીજા વિશ્વયુદ્ધ દરમ્યાન, યુ.એસ. સૈન્યની ગુપ્તચર સેવામાં જાપાનના નિષ્ણાત તરીકે એડવિન ઓ. રિઈસચર હતા, અને એ ભૂમિકાએ તેમણે કયોટો પર બૉમ્બમારો કરવાને ખોટી રીતે અટકાવવાનું સૂચવ્યું હતું. પોતાની આત્મકથામાં, રિઈસચરે આ દાવાની સત્યતાને ચોક્કસરૂપે રદિયો આપ્યો હતોઃ
".કયોટોને વિનાશમાંથી તારવાનો જશ માત્ર એક જ વ્યકિત લઈ શકે, તે છે હેન્રી એલ. સ્ટિમસન, તેઓ એ વખતે યુદ્ધસચિવ હતા, અને તેઓએ કેટલાક દાયકાઓ પહેલાં જયારે કયોટોમાં પોતાનો હનીમૂન માણ્યો હતો ત્યારથી કયોટોની પ્રશંસા કરનાર તરીકે તેઓ જાણીતા હતા."
ટિનિયન છોડ્યા પછી દરેક ઍરક્રાફટ અલગ થઈને આઈવો જિમા પહોંચ્યા જયાં તેઓ તેમના સંકેતસ્થાન પર મળ્યા અને જાપાન માટે આગળ ધપ્યા. સમયે એરક્રાફટ સ્પષ્ટ રીતે દષ્ટિગોચર થતા નિશાન પર પહોંચ્યું. ટૅક ઓફ કરતી વખતે જોખમ લઘુત્તમ કરવા માટે જે બૉમ્બને વિફળ બનાવવામાં આવ્યો હતો તેને સફર દરમ્યાન, નૌકાદળના કૅપ્ટન વિલિયમ પાર્સન્સે શસ્ત્રસજ્જ કર્યો હતો. તેમના મદદનીશ, દ્વિતીય લેફટનન્ટ મોરિસ જેપ્પસને, નિશાનના વિસ્તાર પર પહોંચવાની 30 મિનિટ પહેલાં બૉમ્બનાં સલામતી સાધનોને દૂર કર્યાં હતાં.
હિરોશિમા બૉમ્બમારા પછી, રાષ્ટ્રપતિ ટ્રુમૅને આ નવા શસ્ત્રના ઉપયોગની જાહેરાત કરતું એક નિવેદન બહાર પાડ્યું, જેમાં નીચે પ્રમાણે આશાસ્પદતા વ્યક્ત કરવામાં આવી હતીઃ જો હવે એ લોકો આપણી શરતો નહીં સ્વીકારે તો, તેઓ આકાશમાંથી વિનાશ વરસવાની, આ પૃથ્વી પર કદી જોવા ન મળ્યો હોય તેવો વિનાશ વરસવાની, અપેક્ષા રાખી શકે. આ હવાઈ હુમલાઓની પાછળ પાછળ નૌકા અને પાયદળો પણ તેમણે કદી જોયા ન હોય એટલી સંખ્યા અને શકિતમાં ઊતરશે, જેમના યુદ્ધ કૌશલ્યને તેઓ સારી રીતે પિછાણે છે.
જુલાઈના પ્રારંભમાં, પોતાની પોટ્સડેમની સફરના રસ્તામાં, ટ્રુમૅને બૉમ્બ વાપરવાના નિર્ણયનું ફેર-પરીક્ષણ કર્યું. અંતે, ટ્રુમૅને જાપાન પર અણુબૉમ્બ નાખવાનો નિર્ણય લીધો. તેમના કહ્યા અનુસાર બૉમ્બમારાના આદેશ પાછળ, વિનાશ વેરીને અને વધુ વિનાશનો પૂરતો બળવાન ભય પેદા કરીને, જાપાને શરણાગતિ સ્વીકારવી જ પડે એવી સ્થિતિ સર્જવાનો, અને એમ કરીને યુદ્ધનો ઝડપી ઉકેલ લાવવાનો હેતુ હતો.
ઓછામાં ઓછા બે યુદ્ધકેદીઓ યુદ્ધ પછી કૅન્સરના કારણે મૃત્યુ પામ્યા, જે મૂળે અણુબૉમ્બના કારણે થયું હોવાનું ધારવામાં આવે છે.
સ્ટેલીની પરિસ્થિતિને કારણે બેન્ડના અન્ય સભ્યોએ ટૂર શરુ થવાના એક દિવસ અગાઉ તેમના તમામ શિડ્યૂલ રદ કરવા પડ્યા, જેના કારણે તમામ સભ્યો નિષ્ક્રિય થઈ ગયા.
નશીલા દ્રવ્યના વ્યસનથી છૂટકારો મેળવવા એક દાયકા સુધી સંઘર્ષ કર્યા બાદ લેન સ્ટેલી 20 એપ્રિલ, 2002માં તેના નિવાસસ્થાનેથી મૃત હાલતમાં મળી આવ્યો. તેના ખાતામાંથી લાંબા સમયથી પૈસા ન ઉપાડાયા હોવાનું જાણમાં આવતાં એકાઉન્ટન્ટ્સે સ્ટેલીની માતા અને તેના સાવકા પિતાનો સંપર્ક સાધીને તેમને આ વાતની જાણ કરી હતી. પોલીસની સહાયથી તેમણે સ્ટેલીના ઘરમાં પ્રવેશીને તપાસ કરી. ઓટોપ્સીના રિપોર્ટમાં સ્ટેલીનું મૃત્યુ હેરોઇન અને કોકેઇનના મિશ્રણથી થયાનું માલૂમ પડ્યું હતું. તેના મિત્રોને એવી આશંકા હતી કે સ્ટેલીને કદાચ કોઈ એવી ચેપી બિમારી લાગુ પડી હતી, જેની સામે તેનું શરીર નબળી રોગપ્રતિકારક શક્તિને કારણે ટક્કર ઝીલી શક્યું નહોતું. મૃત્યુ બાદ બે સપ્તાહ પછી તેનો મૃતદેહ મળી આવ્યો હતો. મૃત્યુના અમુક મહિનાઓ પહેલાં તેણે આપેલી મુલાકાતમાં સ્ટેલીએ કબૂલ્યું હતું કે, “હું જાણું છું કે હું મૃત્યુની નજીક છું, મેં વર્ષો સુધી હેરોઇનનું સેવન કર્યું હતું. હું કદી મારા જીવનનો આવો અંત નહોતો ઈચ્છતો.” કેન્ટ્રેલે સ્ટેલીના મૃત્યુના બે મહિના બાદ 2002માં રિલીઝ કરેલું તેનું સોલો આલ્બમ સ્ટેલીની યાદને સમર્પિત કર્યું હતું.
દક્ષિણ એશિયામાં સુનામી હોનારતનો ભોગ બનેલા પીડિતો માટે ફંડ એકઠું કરવા પરફોર્મ કરવાના આશય સાથે જેરી કેન્ટ્રેલ, માઇક ઇનેઝ અને સિન કિની ફરી એક થયા. બેન્ડમાં ડેમેજપ્લાન વોકલિસ્ટ પેટ લેચમેન સહિત વિશેષ અતિથિ તરીકે ટૂલના મેનાર્ડ જેમ્સ કીનન અને હાર્ટની એન વિલ્સનનો સમાવેશ થતો હતો. 10 માર્ચ, 2006ના રોજ તત્કાલિન સભ્યોએ સિએટલના સાથી સંગીતકારો હાર્ટના એન અને નેન્સી વિલ્સનના બહુમાનમાં વીએચવનની ડિકેડ્ઝ રોક લાઇવ કોન્સર્ટમાં પર્ફોર્મ કર્યું. તેમણે “વૂડ?”, પેન્ટેરાના ગાયક ફિલ એન્ઝેલ્મો અને ગન્ઝ એન રોઝીસના ડફ મેકકેગન અને ડાઉન સાથે અને વેલ્વેટ રિવોલ્વર સાથે અને ત્યાર પછી કમ્સ વિથ ધ ફોલના ગાયક વિલિયમ ડૂવોલ અને એન વિલ્સન સાથે તેમણે “રુસ્ટર” ગાયું હતું. ત્યાર બાદ બેન્ડે યુનાઇટેડ સ્ટેટ્સની ટૂંકી ક્લબ ટૂર, યુરોપમાં તહેવારોની તારીખો દરમિયાન અને જાપાનની ટૂંકી ટૂરમાં કાર્યક્રમો આપ્યા. બેન્ડના પુનર્ગઠનની સાથે સોની મ્યુઝિક દ્વારા એલિસ ઇન ચેઇન્સના લાંબા સમયથી પાછું ઠેલાતું ત્રીજું કમ્પાઇલેશન ધ એસેન્શિયલ એલિસ ઇન ચેઇન્સ રિલીઝ કરવામાં આવ્યું. આ ડબલ આલ્બમમાં 28 ગીતો હતા.
સ્થાનિક પ્રમોટર રેન્ડી હોઝર એક કોન્સર્ટ દરમિયાન બેન્ડના પરિચયમાં આવ્યા અને ડેમો રેકોર્ડિંગ્ઝ માટે રકમ ચૂકવવાની ઓફર મૂકી. જોકે, બેન્ડ વોશિંગ્ટનના મ્યુઝિક બેન્ક સ્ટુડિયોમાં રેકોર્ડિંગ કરવાનું હતું તેના એક દિવસ પહેલાં પોલીસે રાજ્યના ઇતિહાસમાં ગાંજાનો સૌથી મોટો છાપો માર્યો અને સ્ટુડિયોને તાળા લગાવી દીધાં. આખરી ડેમોને ધ ટ્રીહાઉસ ટેપ્સ નામ અપાયું હતું અને મ્યુઝિક મેનેજર કેલી કર્ટિસ અને સુઝાન સિલ્વરને તે દર્શાવવામાં આવ્યો. આ મ્યુઝિક મેનેજર્સ સિએટલ સ્થિત અન્ય બેન્ડ સાઉન્ડગાર્ડનની કામગીરી પણ સંભાળતા હતા. કર્ટિસ અને સિલ્વરે તે ડેમો કોલમ્બિયા રેકોર્ડિંગ્ઝ એ એન્ડ આરના પ્રતિનિધિ નિક ટેર્ઝોને મોકલ્યો, જેમણે લેબલના પ્રમુખ ડોન ઇનર સાથે એપોઇન્ટમેન્ટ ગોઠવી આપી. ધ ટ્રીહાઉસ ટેપ્સ ના આધારે ઇનરે 1989માં કોલમ્બિયામાં એલિસ ઇન ચેઇન્સને સાઇન કર્યું. બેન્ડે ૧૯૮૯માં ત્રણ મહિનાના ગાળામાં બીજો અનામી ડેમો પણ રેકોર્ડ કર્યો. આ રેકોર્ડિંગ ગેરકાયદેસર રિલીઝ થયેલી સ્વીટ એલિસ માં સમાવિષ્ટ છે.
1995 દરમિયાન એલિસ ઇન ચેઇન્સ સક્રિય નહોતું ત્યારે સ્ટેલી “ગ્રન્જ સુપરગ્રૂપ” મેડ સિઝનમાં જોડાયો, જેમાં પર્લ જામ ગિટારિસ્ટ માઇક મેકક્રેડી, ધ વોકઅબાઉટ્સના જ્હોન બેકર સોન્ડર્સ અને સ્ક્રિમીંગ ટ્રીઝના ડ્રમર બેરેટ માર્ટિનનો સમાવેશ થતો હતો. મેડ સિઝને એક આલ્બમ અબોવ રિલીઝ કર્યું, જેનો સ્ટેલી મુખ્ય ગાયક હતો. આલ્બમમાં બીજા નંબરના સિંગલ “રિવર ઓફ ડિસીટ”નો સમાવેશ થતો હતો તથા લાઇવ એટ ધ મૂર નો હોમ વિડીયો પણ રિલીઝ કરવામાં આવ્યો. એપ્રિલ 1995માં એલિસ ઇન ચેઇન્સે નિર્માતા ટોબી રાઇટ સાથે સિએટલમાં બેડ એનિમલ્સ સ્ટુડિયોમાં પ્રવેશ કર્યો, જે અગાઉ કોરોઝન ઓફ કન્ફર્મિટી અને સ્લેયર સાથે કામ કરી ચૂક્યા હતા. સ્ટુડિયોમાં કામગીરી ચાલુ હતી તે દરમિયાન “ગ્રાઇન્ડ” ગીતનું નાનું વર્ઝન રેડિયોમાં લિક થઈ ગયું અને મોટાપાયે તેનું પ્રસારણ થયું. 6 ઓક્ટોબર, 1995ના રોજ બેન્ડે તે ગીતનું સ્ટુડિયો વર્ઝન રેડિયો પર રિલીઝ કર્યું.